Държавен вестник, бр. 85, 2003 г., стр. 3

Б Р О Й  85
Д Ъ Р Ж А В Е Н   В Е С Т Н И К
С Т Р .  3
ПРЕЗИДЕНТ
НА РЕПУБЛИКАТА
УКАЗ № 423
На основание чл. 98, т. 5 от Конституцията на
Република България във връзка с чл. 28, ал. 1,
т. 7 и ал. 2 от Закона за административно-тери-
ториалното устройство на Република България
П О С Т А Н О В Я В А М :
Утвърждавам нови граници на:
1. Община Цар Калоян, област Разград,
включваща населените места: Езерче, Костан-
денец и Цар Калоян.
2. Община Иваново, област Русе, включва-
ща населените места: Божичен, Иваново, Ко-
шов, Красен, Мечка, Нисово, Пиргово, Свале-
ник, Табачка, Тръстеник, Церовец, Червен и
Щръклево.
Изпълнението на указа възлагам на област-
ните управители на областите Разград и Русе,
на кмета на община Цар Калоян и на кмета на
община Иваново.
Издаден в София на 17 септември 2003 г.
Президент на републиката: Георги Първанов
Министър-председател:
Симеон Сакскобургготски
Подпечатан с държавния печат.
Министър на правосъдието: Антон Станков
52850
МИНИСТЕРСКИ СЪВЕТ
ПОСТАНОВЛЕНИЕ № 206
ОТ 17 СЕПТЕМВРИ 2003 Г.
за приемане на Наредба за реда за заплащане
на таксите по Закона за безопасно използва-
не на ядрената енергия и за одобряване на
Тарифа за таксите, събирани от Агенцията за
ядрено регулиране по Закона за безопасно
използване на ядрената енергия
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Наредба за реда за заплащане
на таксите по Закона за безопасно използване
на ядрената енергия съгласно приложение № 1.
Чл. 2. Одобрява Тарифа за таксите, събира-
ни от Агенцията за ядрено регулиране по Зако-
на за безопасно използване на ядрената енер-
гия съгласно приложение № 2.
Заключителни разпоредби
§ 1. Отменя се Постановление № 263 на
Министерския съвет от 1993 г. за одобряване на
Тарифа за таксите, които се събират в система-
та на Комитета за използване на атомната енер-
гия за мирни цели (обн., ДВ, бр. 3 от 1994 г.;
изм. и доп., бр. 6 от 1995 г., бр. 4 от 1998 г., бр. 48
от 2000 г. и бр. 48 от 2001 г.).
§ 2. Отменя се Постановление № 58 на Ми-
нистерския съвет от 1992 г. за финансиране на
научноизследователската и развойната дейност
по използването на атомната енергия за мирни
цели и по контрола за ядрената и радиационна-
та безопасност (обн., ДВ, бр. 33 от 1992 г.; изм.
и доп., бр. 3 от 1994 г. и бр. 6 от 1995 г.).
За министър-председател:
Пламен Панайотов
Главен секретар на Министерския съвет:
Севдалин Мавров
Приложение № 1
към чл. 1
НАРЕДБА
за реда за заплащане на таксите по Закона за
безопасно използване на ядрената енергия
Чл. 1. С наредбата се определя редът за зап-
лащане на таксите по Закона за безопасно из-
ползване на ядрената енергия (ЗБИЯЕ).
Чл. 2. (1) Таксите постъпват по бюджета на
Агенцията за ядрено регулиране (АЯР).
(2) Заплащането на таксите се извършва по
банков път по сметка на АЯР.
(3) Направените банкови плащания се удос-
товеряват със заверено копие от платежния
документ.
(4) Такси, внесени вследствие на допусната
техническа грешка, подлежат на възстановява-
не от АЯР.
Чл. 3. (1) Таксите за разглеждане на заявле-
ние за издаване на разрешение или лицензия, за
изменение на разрешение или лицензия, както
и за продължаване на срока на разрешение или
лицензия се заплащат от заявителя при подава-
не на съответното заявление.
(2) При подаване на заявление за издаване
на повече от едно разрешение или на повече от
една лицензия такса се дължи за разглеждане
на всяко искане за разрешение или лицензия.
(3) Към заявлението по ал. 1 и 2 се прилага
заверено копие от платежния документ.
Чл. 4. (1) Таксите за издаване на разреше-
ние се заплащат от заявителя при издаване на
съответното разрешение.
(2) Издаденото разрешение се връчва на
титуляря или на негов законен представител
след представяне на копие от документа за пла-
тена такса.
Чл. 5. (1) Първоначалната лицензионна такса
се заплаща от лицензианта при издаване на
съответната лицензия.
(2) Годишните лицензионни такси се запла-
щат от лицензианта, както следва:
1. при лицензия по чл. 15, ал. 3, т. 1 ЗБИЯЕ—
на 4 равни вноски, платими до 15-о число на
първия месец от съответното 3-месечие на ка-
лендарната година от срока на лицензията;
2. при лицензия по чл. 15, ал. 3, т. 2, 3, 4, 5, 6 и
7 ЗБИЯЕ—на две равни вноски, платими до 15-о
число на първия месец от съответното 6-месечие
на календарната година от срока на лицензията.